*Attól a naptól fogva egyetértettek abban, hogy megölik őt. (Jn 11,53)*

Az akkori főtanácsban is többféle „párt” vagy vallási irányzat képviseltette magát. A legmagasabb pozíciókért pedig még egymás ellen is harcoltak. Ebben a Biblia versben azonban egy határozott egyetértésről hallunk. Azt lehetne mondani, a „külső veszély” – ami a bűntelen Jézus Személye, élete és munkássága volt – miatt azonban erős szövetség alakult ki. Jogosan felvetődik a kérdés: miért alakult így?

Jézus halála csak természetes szinten tűnik egy „félreteendő ember” történetének. Mert hát ebből ez látszik.

A valóság azonban az volt, hogy a Mindenható Isten terve valósult meg, az emberek a látható világban az eszközök voltak ebben a tervben. Eszköz volt még maga a Sátán is, aki „sugdosásával” mozgatta, motiválta ebbe az irányba az embereket, főleg Júdásra igaz ez.

Mindebből az látszik – ami hitünk alappillére is – hogy Isten mindent kezében, felügyelete alatt tart, az események nem véletlen és céltalan sodródásban követik egymást. Ez igaz a Te életedre is! *Vadon Gyula*